2 Yajika, su nemi tepalewilis tik ne Mawaltijtuk, wan tetasujtalis pal timumatit yek, wan tasentepewalis ipal ne Ijiutzin, wan yulkukulis wan taeknelilis, 2 shinechtemakan iwan pakilis, ma shikishkejketzakan kenha, ma shitatasujtakan kenha, ma shimumatikan kenha. 3 Te tatka pal kitemua tay kineki sejse, te tatka sema pal muweymati, sute iwan kanawakmatilis ma kita sejse ka ne seki mas wey que yaja. 4 Ma te kishkejketza sejse tay ipal, sute tay tepal nusan. 5 Shimumatikan ijtik anmejemet, tay ne nusan ijtik Mawaltijtuk Yeshu, 6 ká:
ma kenha ken Teut,
se tekitini te tatka ipatiw,
kipia muchi tay kipia takat;
hasta mikilis, mikilis ijpak cruz.
ijpak muchi ne tutujtukay,
ka ilwikak wan pak tal wan tik miktan,
pal tzitzinaka Teut ne tuteku.
12 Kiane, nukujkunpawan yektasujtatuk, ijkiunisan ken senpa annechtakamattiwit, te sema ken kwak ninemik anmuwan sute sujsul mas ashkan kwak te ninemi, shimajmawikan wan shijtzilikakan pal anmupalewikan, 13 ika ne Teut ká ne tekiti ijtik anmejemet pal ma shiknekikan wan ma shikchiwakan ne tay yaja kita yek.
14 Muchi tay ankichiwat, maka shikikinakakan nian shitajtanikan tatka kwak ankichiwat, 15 pal anmuchiwat ikujkunew Teut yujyulyamanik ká inte kichijtiwit tatka tay teyek wan inte kipiat nian se ipelech tik itajku muchi ne majmalintuk wan kwejkwelnaj, ma shikawanikan intzalan ken tajtawil tik ne taltikpak, 16 wan ma shitajpiakan ne palabraj yultuk pal nikpia taika nimuweymatiskia tik ne tunal ipal ne Mawaltijtuk, ika kipishtuk ipatiw tay ne nitekitki wan nikujkutiak. 17 Melka uni, su mushinia nuesyu ken se tetakulis wan se tekitilis ipanpa ne anmutayulmatilis, nipaki, wan niyulpaki anmuwan, 18 wan anmejemet kenha anpakit wan anyulpakit nuwan.
19 Nitejchia ma nechajkawa ne tajtzin Yeshu niktuktia Timoteo anmutech talul, pal naja nusan nishpajpaki kwak nikmati ken ijtuk anmuwan, 20 ika te nikpia aka ká kipia iyulu kenha ne kimati ken annemit wan yulkakasiwi, 21 ika muchi kitemuat tay inpal, te tay ipal Yeshu Mawaltijtuk. 22 Ankishmatit ne itaejekulis: yaja nechpalewijtuk iwan ne yeknawatilis ken se kunet kipalewia iteku. 23 Yajini tel nikneki niktuktia anmutech nemanhachin kwak nikita ken ijtuk nuwan. 24 Nikmati ka ne Tajtzin yawi kichiwa ma niajsi naja nusan talul.
25 Ninak ka muneki ma niktukti anmutech nuiknew Epaproditos, ne nechpalewia wan tasuma nuwan, wan ká anmupal se titanijtuk ne tekiti nupal wan kichiwa tay nimuneki, 26 ika yaja metzintasujta muchi wan tajselia ika antakaktiwit ka yaja kukushki, 27 wan nusan ijkia, yaja kukushki hasta achka yawi miki. Melka uni, kipalewij ne Teut, inte yaja isel, naja nusan ne Teut nechpalewij, pal te nikpia tay nechkukuskia nuyulu chiupiuk. 28 Yajika niktuktia nejnejmach pal kiane ma shikitakan wan ma shipakikan senpa, wan ma intea nechkuku nuyulu. 29 Shikwikan tel anmutzalan tik itukay ne Tajtzin iwan muchi ne pakilis, wan shiktasujtakan sejse ijkiuni, 30 ika ipanpa ne itekitilis ne Mawaltijtuk yaja muajshitij itech mikilis, wan te mutajpishki pal weli kichiwa tay ne kinekiuk ipal anmutekitilis nupal.
